Source: https://www.domovina.je/matej-avbelj-finance-politicni-teater-na-ustavnem-sodiscu/
Timestamp: 2020-06-02 15:11:33+00:00
Document Index: 130147

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ']

Matej Avbelj, Finance: Politični teater na ustavnem sodišču - Domovina
10. aprila 2020 ob 17:21
“Morda bomo pravnike odslej sodili po njihovem znanju, profesionalni integriteti ter (ne)prepričljivosti njihovega pravnega razlogovanja. In otroci v zasebnih šolah? Ti so še vedno drugorazredna tema. Najprej (socialna) država. Šele nato človekove pravice,” komentar na Financah piše Matej Avbelj.
Avbelj opozarja na temeljno načelo vladavine prava, ki pravi, da ni pravice brez učinkovitega pravnega sredstva. “Če pravice ni mogoče uveljaviti, če ti je sodišče ne more ali ne želi prisoditi, pravice nimaš. In prav to se je zgodilo pobudnikom v najnovejši zadevi pred ustavnim sodiščem. Pet let jih je vodila za nos politika in kar štiri leta je ustavno sodišče to brezpravno nategovanje aktivno dopuščalo. Na koncu je presodilo, da se protiustavni nateg otrok v zasebnih osnovnih šolah lahko nadaljuje,” zapiše.
Z odločitvijo so pobudniki izgubili v celoti in so še na slabšem, kot so bili pred vložitvijo nove pobude, opozarja Avbelj: “Ustavno sodišče jim je namreč na nezaslišan način, ki krši načelo prepovedi reformatio in peius, odvzelo tisto, kar jim je v odločbi leta 2014 že dalo.”
Ocenil je, da gre za daleč najbolj politično odločbo, kar jih je kadarkoli izdalo slovensko ustavno sodišče. “Tega so se očitno zavedali tudi sodniki sami, ki so, kot še nikoli doslej, javno priznali, da ima vsak svoj svetovni nazor; da se zavedajo, da bodo ideološko predalčkani; da jim je zato nelagodno in da se prav zato zatekajo k pravu. Pa se, žal, niso,” piše Avbelj, ki poudarja, da je sodnike zaneslo tudi v politične vzklike in deklaracije.
Z odločbo je ustavno sodišče izrazito manjšino otrok v zasebnih osnovnih šolah z vidika temeljnih sestavin enakega javno veljavnega programa finančno zacementiralo v neenakopraven položaj z velikansko večino otrok, ki obiskujejo javne šole, še opozarja ob ugotovitvi, da političnih in kulturnih bojev v zvezi s financiranjem osnovnih šol v Sloveniji tako še zdavnaj ni konec.”Še posebej ne zdaj, ko se je tudi ustavno sodišče spremenilo v politični teater,” je dejal v komentarju na Financah, ki ga priporočamo v branje.
fiat lux 15. aprila 2020 ob 11:40 At 11:40
Ustavno sodišče je odločilo politično,
hkrati pa tudi pravno pravilno.
US ni hotelo povoziti napačne razsodbe iz leta 2014.
Zato jo je v delu, ki zadeva financiranje
obveznega dela osnovnošolskega izobraževanja, potrdilo,
v delu, ki zadeva financiranje razširjenega dela,
pa je na novo razsodilo. Odločba iz leta 2014 namreč
glede financiranje razširjenega dela ni jasna:
ali naj se iz javnih sredstev 100%-no financira samo obvezni
ali tudi razširjeni del osnovnošolskega izobraževanja.
Sicer pa financiranje šolstva nima kaj početi na Ustavnem sodišču!
To, da je zadeva prišla na US, je znak, da gre za politično intrigo.
57. člen ustave ni kršen!
Zato je odločba US, ki je ugotovilo kršenje 57. člena, napačna.
TTS 17. aprila 2020 ob 20:48 At 20:48
Fiat, preden komentiraš, se majčkeno izobrazi. Jutranje varstvo, podaljšano bivanje, dopolnilni pouk so obvezne vsebine, določene s strani ministrstva, brez tega šola ne dobi koncesije za javno veljavni program. Razširjeni program je variabla Pikalovega komunističnega manifesta, ki s tankom gazi čez človekovo dostojanstvo edinstvenosti. Vendar tudi zmaga pokornih aparatčikov ni večna.